แนวโน้มดัชนีเช้านี้ยังมีโมเมนตัมขึ้น
นักวิเคราะห์ฯคาดตลาดหุ้นไทยเช้านี้ยังมีโมเมนตัมขึ้นต่อได้ ให้แนวรับ 1,150 จุด แนวต้าน 1,180 จุด และแนะนำเล่นเทรดดิ้งตามรอบ
2 มี.ค. 2555

นักวิเคราะห์ฯคาดตลาดหุ้นไทยเช้านี้ยังมีโมเมนตัมขึ้นต่อได้ ให้แนวรับ 1,150 จุด แนวต้าน 1,180 จุด และแนะนำเล่นเทรดดิ้งตามรอบ          นายเกษม พันธ์รัตนมาลา กรรมการและหัวหน้าส่วนงานวิจัย บล.ซีไอเอ็มบี (ประเทศไทย)กล่าวว่า ตลาดหุ้นไทยเช้านี้มองว่ายังมีโมเมนตัมของการขึ้นไปได้ต่อ ในทิศทางเดียวกับตลาดหุ้นอื่นในภูมิภาคที่เช้านี้ต่างอยู่ในแดนบวกประมาณ 0.3-0.9% เนื่องจากตลาดฯยังได้รับแรงหนุนจาก Fund Flow ที่ไหลเข้ามาอย่างต่อเนื่องเป็นหลัก โดยเฉพาะ Flow ที่มาจากยุโรป           สำหรับปัจจัยในประเทศเวลานี้ดูดีขึ้น ทั้งในด้านการเมืองและเศรษฐกิจ ที่ตัวเลขเศรษฐกิจออกมาก็มีสัญญาณที่ดีขึ้น แม้ว่าในระยะต่อไปตัวเลข CPI ขยับขึ้นบ้างจากราคาน้ำมันที่สูงขึ้น แต่ก็เป็นปัจจัยในระยะถัดไป          พร้อมให้แนวรับ 1,150 จุด แนวต้าน 1,180 จุด และแนะนำเล่นเทรดดิ้งตามรอบ